En 22-årig blev i dag varetægtsfængslet sigtet for drabet på en 40-årig mand i Aalborg.

Natten til tirsdag blev en 40-årig mand knivdræbt i Aalborg. En 22-årig man har nu erkendt, at han står bag drabet. Den 22-årige blev fremstillet i grundlovsforhør tirsdag eftermiddag i Retten i Aalborg, og han er nu varetægtsfængslet fire uger. Nordjyllands Politi modtog anmeldelsen klokken 02:58 natten til tirsdag. Den  40-årige blev erklæret død ude på adressen, Gundorfslund i Aalborg. En kvinde i området ringede i nat til politiet og anmeldte et slagsmål i en lejlighed på stedet. Hun oplyste til politiet, at der var en kniv involveret. Den 22-årige mand blev anholdt på stedet. Begge mænd stammer fra lokalområdet. Politikommissæren oplyser, at de nu skal i gang med et større efterforskningsarbejde, blandt andet med tekniske undersøgelser på gerningsstedet og afhøringer. - Derfor kan vi heller ikke sige mere til offentligheden lige nu, siger politikommisæren.